"Sepetlele seno ke se sengwe sa dipetlele tse di dirang bontle mo nageng e bile se reetswe ka Steve Bantu Biko, mogale wa molwelakgaratlho wa mo malobeng e bile e ne e le moithuti mo dithutong tsa bongaka kwa Yunibesiting mo malobeng ya Natal (eo jaanong e bediwang University of KwaZulu-Natal).Leeto leno la Moporesitente Zuma ke karolo ya lenaane le le tsweletseng la puso la tshekatsheko le maitlhomo e leng go samagana le dikgwetlho tse di tobaneng le dipetlele tsa puso le go tlhabolola thulaganyo ya tlhokomelo ya boitekanelo mo nageng, e leng e nngwe ya ditlapele tsa puso tse di botlhokwa thata."